पुलिस ने 12 छापे मारे, 53 गिरफ्तार; डिलीवरी बॉय और वॉचमैन की मदद से दबोचे
pune police arrested 53 people for ipl waiting पुणे पुलिस ने इंडियन प्रीमियर लीग 2023 के दौरान एक सट्‌टेबाजी गिरोह का भंडाफोड़ किया है। पुणे की पुलिस ने पिंपरी चिंचवाड़ के साथ मिलकर एक जॉइंट ऑपरेशन में 12 जगहों पर छापे मारे और 53 लोगों को गिरफ्तार किया है। ये सभी इंडियन प्रीमियर
पुणे पुलिस ने इंडियन प्रीमियर लीग 2023 के दौरान एक सट्‌टेबाजी गिरोह का भंडाफोड़ किया है। पुणे की पुलिस ने पिंपरी चिंचवाड़ के साथ मिलकर एक जॉइंट ऑपरेशन में 12 जगहों पर छापे मारे और 53 लोगों को गिरफ्तार किया है। ये सभी इंडियन प्रीमियर लीग के बीते सीजन के दौरान सट्‌टेबाजी कर रहे थे। पुलिस ने एक पिज्जा डिलीवरी बॉय और एक वॉचमैन की मदद से यह गिरोह पकड़ा है। जानिए पुलिए ने कैसे बिछाया सट्‌टबाजों को पकड़ने का जाल...
डिलीवरी बॉय और वॉचमैन से कराई रैकी
पुलिस को पुणे के आलीशान आवासीय सोसाइटी और अपार्टमेंट में सट्‌टेबाजी की खबर मिली। ऐसे में पुलिस ने फिल्मी अंदाज में ऑपरेशन चलाया। इसके पहले चरण में पुलिस ने संबंधित अपॉर्टमेंट की रैकी कराई और जाना कि वाकई चिन्हित अपार्टमेंट में सट्‌टेबाजी चल रही है या नहीं। इसके लिए पुलिस ने एक पिज्जा डिलीवरी बॉय और एक वॉचमैन को अलग-अलग जगह, अलग-अलग बहानों से भेजा। जहां सट्‌टेबाजी की सूचना मिली थी।
एक में पिज्जा पुलिस के कहने पर पिज्जा डिलीवरी बॉय ऑर्डर लेकर पहुंचा, तो दूसरी जगह पर वॉचमैन एक अपार्टमेंट में रहने वाले लोगों को बताने गया कि पार्किंग में खड़ी एक कार का तेल लीक हो रहा है, जबकि ऐसा कुछ नहीं था। यह सिर्फ पुलिस का प्लान था। कॉन्फार्मेशन के बाद पुलिस ने प्लान ऑफ एक्शन बनाया।
एक दर्जन ठिकानों पर मारे छापे 
ऑपरेशन के दूसरे चरण में पुणे पुलिस ने अलग-अलग 12 जगहों पर छापे मारे। इन छापों में से 53 लोग गिरफ्तार हुए हैं। पिंपरी चिंचवाड़ के पुलिस आयुक्त विनय कुमार ने एक अंग्रेजी अखबार से कहा है कि जुआ रोकथाम अधिनियम और टेलीग्राफ अधिनियम के प्रावधानों के तहत IPL सट्‌टेबाजी अवैध है। इसके विरुद्ध कार्रवाई जारी रहेगी।
गिरफ्तार लोगों में ज्यादातर बाहरी
छापेमारी में गिरफ्तार 53 आरोपियों में से करीब 40 लोग पुणे के नहीं हैं, ये लोग छत्तीसगढ़, बिहार और पंजाब के हैं और पुणे सट्‌टेबाजी के लिए आए हैं। इनमें से ज्यादातर की उम्र 25-50 साल के बीच है।
ऑनलाइन प्लेफार्म पर सट्‌टेबाजी, विदेशों से जुड़े तार
जांच में पता चला है कि ये लोग ऑनलाइन प्लेटफार्म के जरिए सट्टा खिलाते थे। खास बात यह है कि यह प्लेटफार्म भारत के बाहर से होस्ट होते हैं। पुलिस ने छापे में मोबाइल फोन और लैपटॉप जब्त किए, जिसके जरिए यह पूरा खेल खेला जा रहा था।